На основу члана 39. став (2) тачка 2) и 8) Закона о локалној самоуправи (,,Службени гласник Републике Српске“, број: 97/16), члана 38. став 2. Закона о уређењу простора и грађењу („Службени гласник Републике Српске“, број: 40/13, 106/15 и 3/16), и члана 39. став (2) тачка 2) и 8) Статута Града Бијељина (,,Службени гласник Града Бијељина“, број: 9/17), Скупштина града Бијељина на својој 11. сједници одржаној дана 30. октобра 2017. године донијела је

**О Д Л У К У**

**О УСВАЈАЊУ ИЗМЈЕНЕ ПЛАНА ПАРЦЕЛАЦИЈЕ**

**„ЦЕНТРА ВЕЛИКЕ ОБАРСКЕ“ У БИЈЕЉИНИ**

Члан 1.

Усваја се измјена плана парцелације „Центра Велике Обарске“ у Бијељини.

Члан 2.

Измјена плана парцелације „Центра Велике Обарске“ у Бијељини садржи текстуални и графички дио.

1) Текстуални дио плана састоји се од сљедећих поглавља:

- Уводни дио;

- Стање организације, уређења и коришћења простора,

- Потребе, могућности и циљеви организације, уређења и коришћења простора;

- План организације, уређења и коришћења простора-пројекција изградње и уређења простора,

- Одредбе и смјернице за спровођење плана

2) Графички дио плана састоји се од сљедећих графичких прилога:

- Копија катастарског плана-постојеће стање Р 1:1000,

- Извод из Просторног плана општине Бијељина Р 1:10000,

- Инжењерско-геолошка карта Р 1:1000,

- План намјене површина Р 1:1000,

- План просторне организације Р 1:1000,

- План регулационих и грађевинских линија Р 1:1000,

- План парцелације са аналитичко-геодетским елементима за пренос плана на терен Р 1:1000

Члан 3.

Носилац израде измјене Плана парцелације „Центра Велике Обарске“ у Бијељини је било ЈП „Дирекција за изградњу и развој града“ Д.О.О. Бијељина, и исти су план израдили октобра 2017. године.

2.

Члан 4.

О спровођењу ове Одлуке стараће се Одјељење за просторно уређење Градске управе Бијељина.

Члан 5.

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: 01-022-100/17 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум, 30. октобар 2017. године |  |  |
|  |  | Славиша Марковић, с.р. |